Treballando en primeras en una atracción de feria con su pai, rodó con a primera camaras cinematograficas que plegó en Aragón as Fiestas d'o Pilar de 1896, dixando-ne ixas scenas en dos cintas: Salida de la misa de doce de la Iglesia del Pilar de Zaragoza y Saludos, que son as primeras cintas d'o cine aragonés (encara que se diz que a cinta zaragozana mas antiga ye Desfile del Regimiento de Castillejos) y unas d'as mas antigas d'o cine en a peninsula iberica. T'as fiestas d'ixa anyada, ya heba amprau un local en a ciudat de Zaragoza, que esdevenió a primer sala cinematografica d'a historia d'a ciudat.